අදාළ මුදල ණය මුදලක් වශයෙන් විත්තිකරු වෙත ලබාදී තිබු බව විමර්ශනවලදී හෙළි වූ බවයි පිළිතුරු දෙමින් සාක්ෂිකරු සඳහන් කළේ.විනිසුරු ආදිත්‍ය පටබැඳිගේ එහිදී මතු කළ ප්‍රශ්නයකට පිළිතුරු දුන් සාක්ෂිකරු, මෙම නඩුවට පාදක වන රුපියල් ලක්ෂ 39 ක මුදල විත්තිකාර මහින්දානන්ද අලු‍ත්ගමගේ වෙත අදාළ වෘත්තීය සමිති විසින් ලබාදී තිබුණේ විධිමත් ආකාරයකට බවද සඳහන් කළා.ඔහු පැවසුවේ ශ්‍රී ලංකා නිදහස් කම්කරු කොංග්‍රසයට අයත් රුපියල් ලක්ෂ 39 ක මුදලක් සාවද්‍ය ලෙස පරිහරණය කළේ යැයි කියන සිද්ධිය සම්බන්ධයෙන් එම වෘත්තියේ සමිති කිසිදු සාමාජිකයෙක් මේ දක්වා පොලිසිය වෙත පැමිණිලි ඉදිරිපත් කර නොමැති බවයි.මෙම  විමර්ශනය සිදුකළේ ජනතා විමුක්ති පෙරමුණේ පළාත් සභා මන්ත්‍රීවරයෙකු හා දූෂණ විරෝධී කමිටුවේ සාමාජිකයෙකු වූ වසන්ත සමරසිංහ කළ පැමිණිල්ලකට අනුව මුදල් විශුද්ධිකරණය වැළැක්වීමේ පනත යටතේ බවද සාක්ෂිකරු ප්‍රකාශ කළා.